Document ID: 31986R3252

KOMISSION ASETUS (ETY) N:o 3252/86,
annettu 27 päivänä lokakuuta 1986,
rasva-alan tuonti-, vienti- ja ennakkovahvistustodistusten järjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 2041/75 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1454/86(2), ja erityisesti sen 19 artiklan 3 kohdan,
sekä katsoo, että
komission asetuksen (ETY) N:o 2041/75(3), sellaisena kuin se on viimeksi muutettuna asetuksella (ETY) N:o 2432/86(4), 5 artiklan 1 kohdassa säädetään viiden päivän määräajasta oliiviöljyn tuonti-, vienti- ja ennakkovahvistustodistusten antamiselle; kaupankäynnin kehityksen huomioon ottamiseksi erityisesti Espanjan ja Portugalin liittymisen jälkeen sekä tämän kaupankäynnin helpottamiseksi olisi lyhennettävä tätä oliiviöljyn todistusten myöntämiselle asetettua määräaikaa; oliiviöljyn vientiin sovellettavista tuista ja maksuista 26 päivänä toukokuuta 1986 annetun neuvoston asetuksen (ETY) N:o 1650/86(5) 5 artiklassa tarkoitetun tarjouskilpailun osalta olisi säädettävä, että todistukset myönnetään viipymättä, heti kun tarjouskilpailun yhteydessä määritetty määrä on vahvistettu; tämän vuoksi olisi muutettava asetus (ETY) N:o 2041/75, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2041/75 5 artiklan 1 kohta seuraavasti:
"1. Asetuksen N:o 136/66/ETY 1 artiklan 2 kohdan c alakohdassa tarkoitettujen tuotteiden osalta sekä yhteisen tullitariffin alanimikkeisiin 07.01 N II, 07.03 A II, 15.17 B I ja 23.04 A II kuuluvien tuotteiden osalta todistus myönnetään hakemuksen jättöpäivää seuraavana kolmantena työpäivänä, sanotun kuitenkaan rajoittamatta kyseisen asetuksen 20 b artiklan säännösten soveltamista.
Neuvoston asetuksen (ETY) N:o 1650/86(1) 5 artiklan mukaisesti päätetyn tarjouskilpailun yhteydessä haetut todistukset annetaan kuitenkin viipymättä, heti kun kyseisen tarjouskilpailun enimmäistuen määrä on vahvistettu.
(1) EYVL N:o L 145, 30.5.1986, s. 8"
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä lokakuuta 1986.

Labels: 3
17